นายกรัฐมนตรี เปิดนิทรรศการเพื่อการพัฒนาประเทศไทยที่ดีกว่า “Better Thailand Open Dialogue” ถามมา-ต่อไป เพื่อประเทศไทยที่ดีกว่าเดิม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดเวทีแลกเปลี่ยนความคิดเชิงสร้างสรรค์ของคนไทย “Better Thailand Open Dialogue” ถามมา-ต่อไป เพื่อประเทศไทยที่ดีกว่าเดิม พร้อมกล่าวปาฐกถาพิเศษในหัวข้อ “ อดีต ปัจจุบัน และอนาคตประเทศไทยที่ดีกว่าเดิม” โดยมีเป้าหมายเพื่อสร้างความร่วมมือในการพัฒนาประเทศให้ดีกว่าเดิมและนำไปสู่การผลักดันให้เกิดขึ้นจริงอย่างเป็นรูปธรรมเพื่อเตรียมความพร้อมประเทศไทยสำหรับโลกหลังโควิด-19 โดยจะมีการจัดงานระหว่างวันที่ 19-20 พฤษภาคม 2565 ณ รอยัล พารากอน ฮอลล์ ชั้น 5 ห้างสรรพสินค้าสยาม พารากอน เขตปทุมวัน กรุงเทพฯจากนั้นจะมีการจัดเสวนาในหัวข้อสำคัญ อาทิ “มองเศรษฐกิจโลกสะท้อนเศรษฐกิจไทย” ที่มีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรงงการคลัง นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ นายเศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เข้าร่วมเสวนาเพื่อร่วมหาแนวทางการแก้ไขปัญหาและบรรเทาผลกระทบของการเปลี่ยนแปลงทางเศรษฐกิจระยะสั้นไปจนถึงเศรษฐกิจไทยยุคใหม่ในระยะยาว ตลอดจนการเปลี่ยนแปลงหลังยุคโควิด-19โดยตลอดการจัดงานระหว่างวันที่ 19-20 พฤษภาคม 2565 จะมีการจัดเสวนาและกิจกรรมต่างๆ ที่น่าสนใจอีกมากมาย โดยประชาชนที่สนใจสามารถเข้ารับชมและรับฟังผ่านช่องทางออนไลน์ที่ http://gowatch.live/BetterThailand2022/ ได้อีกช่องทางหนึ่งอีกด้วย